اصلي مؤدب أصلى مؤدب ألف قضيّه وألف رزيّه يوماتى يجونى من أحبابى ومن أصحابى واللى جابونى ليه عشان ايه أصلى مؤدب يوم تلاتين ف الشهر تصوّر تبقى انا حالتى جنسها ايه أتعب واشقا و افضل ادوّر علا شلنات ع الشابو يا بيه بعد مساعى و مد دراعى ألقا صديق بحبوح يدينى ايه بتمشا رايح اتعشا ألقا صاحب مستنينى يشتكى حاله و بؤس عياله ويمثل لى روايته بشكل يلهف منى غصبٍن عنى شلنى و ابات انا من غير أكل ليه عشان ايه وادّي له ليه أصلى مؤدب ييجى واحد يستفرد بيا مغرور فاهم نفسه خفيف وعليه دم بيلطش ميه وينكّت و اسمع يا لطيف بعد شويه يطب عليا واحد تانى عامل لى مغنى و يغني لى عينى يا ليلى ويقول لى اتفرج علا فنى حسه يخلى الطوب يتألم و يقول له ارحمنى من الضرب و الشمس تغيم و تضلم تهرب م الشرق علا الغرب ليه عشان ايه واسمعه ليه أصلى مؤدب علا كده لما يقولو عليا مجنون ودّوه المجاذيب أبقا اتلهى علا نن عنيا و اروح الخنكه اكمنّى أديب لو يقابلنى حانوتى يشيلنى علا أى قرافه يودينى أختشى برضه و احقق غرضه واروح القبر و اقول له أدينى واخطب زوجه و تطلع عوجه ومخلّفه سِتَّاشر شابّ قال و احايلها واقول يا جمالها دى الدنيا عشانك تتحبّ ليه عشان ايه كل دا ليه أصلى مغفل